google/wiki40b huggingface dataset:
Jordstengel

Jordstengel eller rhizom er en horisontal, underjordisk stengel hos planter. Den er leddelt med en adventivknopp i hver leddknute. Lysskudd, røtter og nye jordstengler vokser ut fra knoppen. Jordstengler ligger som regel på 0–15 cm dybde. De er en effektiv metode for vegetativ formering, og mange plagsomme ugras har jordstengel, for eksempel skvallerkål, ugrasklokke, kveke, snelle-arter og hestehov. Stengelen hos bregner kalles også jordstengel, selv om den som regel ikke er underjordisk.
Fylkesvei 7966

Fylkesvei 7966 går mellom Gulpenjárga kai og Alteidet i Kvænangen kommune. Veien er 13,2 km lang.
Frem til 2019 hadde veien betegnelsen fylkesvei 365.
Nozomi Hiroyama

Japans herrelandslag

Nozomi Hiroyama spilte to landskamper for Japans herrelandslag.
Granesundet

Granesundet er sundet som skiller fastlandet i Askvoll kommune fra Atløyna i vest.
Fergeforbindelsen Askvoll–Gjervik krysser det omkring én km brede sundet.
Av hensyn til Rikets sikkerhet

Handling

Filmen er en halvdokumentarisk gjennomgang av den såkalte Ikkevold-saken. Den består av rekonstruerte scener, hvor skuespillerne forestiller virkelige personer. Den inneholder også noen autentiske intervju-klipp med forsvarsadvokat Alf Jakob Bae. Filmen skildrer en gruppe fredsaktivister som driver med kartlegging av hemmelige millitærinstallasjoner i Norge. På basen ved Andøya oppdager de et undersjøisk ubåt-lytteanlegg for ubåter, en såkalt SOSUS-stasjon, kamuflert og hemmeligholdt av Forsvaret. Personene ble stilt for rette og dømt for spionasje. De ble senere frifunnet av Høyesterett.
Det er den første rettssaken mot Ikkevold-gruppens åtte medlemmer som er rammen rundt handlingen.

Produksjonen

Filmens regissør, Tore Breda Thoresen, var interessert i Ikkevold-saken fra starten av og satt daglig på tilhørerbenken i Oslo tingrett, med båndopptaker og notatblokk. Han syntes de mange prinsipielle spørsmålene som ble berørt i saken var verdt en samlet gjengivelse for ettertiden. Han ønsket derfor å få i stand en dramatisert versjon for TV. Han mente at dette var en oppgave som bare Fjernsynsteatret kunne gjøre riktig og at en ordinær spillefilm ville skjele for mye til kommersielle krefter og salg.
Han gav journalist Alf R. Jacobsen i oppdrag å skrive manus. Sammen med Lars Borg forsøkte Jacobsen å gi en så historisk riktig fremstilling som mulig, basert på rettsopptak, dokumenter, samtaler med de impliserte og med hovedforsvarer Ole Jakob Bae som konsulent.
Sjopskasalat

Sjopskasalat (bulgarsk: Шопска салата, rumensk Salata bulgareasca) er en tradisjonell bulgarsk salat.
Den serveres som en forrett eller alene, gjerne med bulgarsk brennevin (rakia) til.

Salaten

Salaten er typisk lagd av tomat, agurk, løk, paprika, persille, sorte oliven og hvit bulgarsk ost.
Olivenolje, balsamico og salt brukes i salaten.
Puducherry (distrikt)

Demografi

Ved folketellingen i 2011 var det 946 600 innbyggere i distriktet, mot 735 332 i 2001. Den urbane befolkningen utgjør 69,13 % av befolkningen.
Barn i alderen 0 til 6 år utgjorde 10,08 % ved folketellingen i 2011 mot 11,86 % i 2001. Antallet jenter i den alderen per tusen gutter var 969 i 2011 mot 967 i 2001.
Straumsbukta

Straumsbukta er ei bygd i Tromsø kommune. Den ligger sør på Kvaløya, ved ei bukt på nordsida av Straumsfjorden, og fire kilometer vest for Rystraumen. Straumsbukta grunnkrets hadde 247 innbyggere i 2015.
Fylkesvei 54 passerer gjennom bygda. Til Tromsø sentrum er det rundt 15 kilometer i luftlinje og 35 km i kjørelengde.
Nicolai Jørgensen

Akademisk Boldklub

Jørgensen startet å spille fotball i Skovlunde IF, men gikk tidlig til Akademisk Boldklub, hvor han, med unntak av et halvt år tilbragt den resterende tiden som ung spiller. Jørgensen startet sin karriere som profesjonell spiller i samme klubb.

Bayer Leverkusen

Jørgensen gikk til tyske Bayer Leverkusen, hvor han i sesongforberedelsene scoret fire mål i løpet av sine første 45 minutter på banen, og han signerte kort tid etter en femårskontrakt med klubben. Jørgensen spilte første kamp i Bundesligaen da laget møtte Borussia Mönchengladbach søndag 29. august 2010.

Landslagskarriere

Jørgensen ble tatt ut til troppen som skulle møte henholdsvis Portugal og Kypros i kvalifiseringen til EM 2012, og spilte første landskamp i 2011.
Jørgensen spilte i U21-sluttspillet i 2011, hvor han scoret vinnermålet da Danmark møtte Hviterussland 14. juni 2011.
Han ble tatt ut i Danmarks tropp til VM i fotball 2018 i Russland.
Minstrelstrofe

Minstrelstrofe er strofen i sanger og dikt, der sangeren eller dikteren står frem i førsteperson, gjerne med en oppfordring til publikum om å lytte til sangen. Strofen kan gjerne være i innledningen. Sangeren er en instans utenfor teksten som trer inn i teksten for å angi tema. Slike innledninger er typiske for moraliserende, fortellende viser.
Navnet er knyttet til rollen som minstrel, en type middelalderens trubadurer av chansons de geste.

Eksempel

Et eksempel på slik minstrelstofe er åpningen av Draumkvedet:
«Vi' du me lye, eg kvea kan

um einkvan nytan drengjen –

alt um 'n Olav Åsteson,

som heve sovi so lengje.»
Padling under Stillehavslekene 2011

Padling under Stillehavslekene  2011. Padling var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var sjette gangen som padling var med på programmet under stillehavslekene. Det var seksten øvelser, åtte for menn og åtte for kvinner. Tahiti ble beste nasjon med elleve gullmedaljer foran Ny-Caledonia med en.
Østkantavisa

Østkantavisa er en gratis lokalavis for bydelene i Oslo indre øst: Gamle Oslo, Grünerløkka og Sagene. Den er en del av Lokalavisene Oslo, som igjen er en del av Edda Media.
Avisa ble etablert i desember 2001 av de lokale gründerne Håkon «Marcello» Julseth og Tor Erik Nygård, da under navnet Løkkamagazinet. I 2003 fikk avisa dagens navn da utgivelsesområet ble utvidet til tre bydeler. Året etter ble den kjøpt opp av Orkla Media (nå: Edda Media). Siden 12. januar 2006 har den kommet ut ukentlig (torsdager). Utøvende redaktør er Ivar Brynildsen og ansvarlig redaktør Tore Bollingmo. Opplaget er på 80 300 (2011) og distribueres med Aftenposten. Avisa har kontorer i Akersgata 28A.
I 2006 etablerte Orkla Media en kjede av gratisaviser i Oslo, der Østkantavisa inngår. Dette foregikk ved en oppkjøpsrunde av småaviser over hele byen. Avisene utgis av et eget selskap, Lokalavisene Oslo AS, som til sammen fulldistribuerer seks avistitler i tolv ulike bydelsversjoner i et opplag på 286 800 hver uke. Selskapet holder til i Akersgata 28 i Oslo og sysselsetter 74 personer.
Langestrand kapell

Langestrand kapell er gravkapellet på Langestrand øvre kirkegård. Denne ble anlagt som avlastning for Langestrand nedre kirkegård ved Langestrand kirke. Kapellet ble oppført i 1897–98. På kirkegården står en støpul med klokke.
Ifølge Larvik kirkelige fellesråd er det tidlig på 2010-tallet ca. 60 ledige gravplasser, og det kan bli nødvendig med utvidelse.
Barbara McClintock

Bakgrunn

Barbara McClintock var det tredje av fire barn til legen Thomas Henry McClintock og Sara Handy McClintock. Allerede i tidlig alder var hun selvstendig, en egenskap som McClintock selv senere beskrev som hennes evne til å værr ensom. Fra om lag tre års alder til hun begynte på skolen bodde McClintock sammen med sin tante og onkel i Brooklyn i New York for å minske foreldrenes finansielle byrde mens faren etablerte sin praksis. Hun ble beskrevet som et avskilt og selvstendig barn og som guttete. Hun sto faren nær, men hadde et komplisert forhold til sin mor.
Barbara McClintock gjennomførte Erasmus Hall High School i Brooklyn der hun interesserte seg for naturvitenskapene. For å kunne fortsette sine studier begynte hun i 1919 på Cornell University.

Genetisk forskning

McClintock disputerte i 1927 som fil. dr. i botanikk ved Cornell University, der hun senere skulle lede forskningen innen cytogenetikken hos mais, det område som skulle dominere hennes forskerkarriere. Fra det sene 1920-tallet studerte McClintock kromosomer og de forandringer de gjennomgår når mais reproduserer seg. Hun utviklet metoder for å synliggjøre maisens kromosomer og kunne ved å studere disse i mikroskop påvise flere fundamentale genetiske mekanismer,som genetisk rekombinasjon ved overkorsning i meiosen, den mekanisme ved dannelsen av kjønnsceller der kromosomene kan utveksle informasjon.
Hun skapte det første genetiske kart for mais basert på lenkede gener, som sitter så nær hverandre at de oftest nedarves sammen. Hun koblet også deler av kromosomene til fysiske egenskaper og viste telomerernes og centromerernes funksjon, som er viktige for hvordan informasjonen bevares og føres videre. McClintock mottok fikk flere stipender såvel som at hun ble innvalgt i National Academy of Sciences i 1944.
I 1940- og 1950-årene oppdaget McClintock transposonet, som hun utnyttet til å vise hvordan genene påvirker fysiske egenskaper. Hun utviklet teorier for å forklare hvordan gener kan «stenges av» eller «settes på» mellom forskjellige generasjoner hos maisplanten. Etter at hennes forskning og dens implikasjoner ble møtt med skepsis, sluttet hun i 1953 med å publisere sine resultater.
Senere gjennomførte hun en omfattende cytogenetisk og etnobotanisk studie på maisraser fra Sør-Amerika. I 1960- og 1970-årene fikk forskerverdenen stadig større forståelse for McClintocks forskning. Dette da forskere nøyere kunne vise hvordan mekanismene bak genetiske forandringer og genregulering fungerer, mekanismer som McClintock tidligere hadde observert hos mais i sin forskning i 1940- og 1950-årene. 
For sitt arbeide ble hun tildelt flere priser, deriblant Nobelprisen i fysiologi og medisin i 1983 for oppdagelsen av transposoner.
Lars Saabye Christensen

Bakgrunn

Saabye Christensen vokste opp på Skillebekk, men bodde mange år i Sortland i Nord-Norge. Begge disse stedene er tett knyttet opp til hans forfatterskap, og går igjen i så å si alle hans verker. En av foreldrene er dansk og han har ikke norsk, men dansk, statsborgerskap.
Saabye Christensen studerte litteraturvitenskap, norsk, kunsthistorie og idehistorie.

Forfatter

Han debuterte i 1976 med diktsamlingen Historien om Gly og mottok for denne Tarjei Vesaas debutantpris. Hans første bok var imidlertid Grønt lys, en stensilsamling med dikt han utgav på gaten.
Saabye Christensen har skrevet en rekke dikt og skuespill, samt flere filmmanuskript, men har utmerket seg først og fremst som novellist og romanforfatter. Hans første roman kom året etter debuten, og het Amatøren. Gjennombruddet kom imidlertid ikke før i 1984 med Beatles som gav ham Cappelenprisen og berømmelse utover Norges grenser. Noen år senere kom også boken Herman.
I 2001 (25-årsjubileet for hans meget produktive forfatterskap) kom Halvbroren. Boken ga ham blant annet Brageprisen og Nordisk råds litteraturpris. Halvbroren er solgt i over 200 000 eksemplarer og er solgt til 22 land. 
Som forlagskonsulent og i en årrekke redaktør for Cappelens debutantantologi Signaler, har Saabye Christensen vært en viktig og kyndig hjelper for nye litterære talenter.
Lars Saabye Christensen er medlem av Det Norske Akademi for Sprog og Litteratur.
I 2006 ble han utnevnt til kommandør av St. Olavs Orden og i 2008 ble han utnevnt til ridder av den franske Ordenen for kunst og litteratur.
Saabye Christensen er bosatt i Oslo. 
Norsk utflukt: Siden 1993 har han figurert som oppleser i bandet Norsk Utflukt hvor han leser sine egne dikt. Bandet har gitt ut fire album: «Med lyset på» (1993), «Diger og gul» (1997), «Det blå arret» (2002) og «Tida som går» (2004).
Tjeldbergodden industrianlegg

Gassterminal

Statoil har bygd ut mottaksanlegg for naturgass fra Heidrunfeltet. Naturgassen føres i land gjennom transportrøret Haltenpipe. Naturgassen blir blant annet benyttet som råstoff i en metanolfabrikk, en luftgassfabrikk og en LNG-fabrikk. LNG-fabrikken ble nedlagt oktober 2012 og produserte cirka 12 000 tonn LNG i året.

Gasskraftverk

NVE gav i 2006 konsesjon for bygging av et gasskraftverk på 860 MW på Tjeldbergodden, men Shell og Statoil bestemte seg for ikke å benytte seg av konsesjonen.
Statnett fikk i 2006 konsesjon for bygging av to mobile gasskraftverk for å avhjelpe kraftkrisen i Midt-Norge, ett på Nyhamna og ett på Tjeldbergodden. Det mobile gasskraftverket på Tjeldbergodden sto ferdig i 2008 og er på 150 MW. Det skal bare brukes ved akutt kraftmangel, og kostet 1 047 millioner kroner i 2008. Statnett søkte NVE om å legge ned kraftverket i desember 2016, og tenker at det kan selges for 500 millioner kroner.
Allianseidrettslaget Skeid

Klubbfarger

Skeids fotballdrakter er røde og blå (rød trøye og blå shorts), mens klubbens logo er svart og gul. Forskjellen har bakgrunn i sammenslåingen av Kristiania BK og Frem 1914  i 1925. Fargen på fotballdraktene, rødt og blått, kommer fra Kristiania Ballklubb, mens klubbmerket og vinteridrettene bruker gult og svart, som opprinnelig var fargene til Frem 1914.

Fotball

Mest kjent er Skeid for sin fotballavdeling. Skeids A-lag for herrer ble seriemestre i fotball i 1966, og har åtte cupmesterskap: 1947, 1954, 1955, 1956, 1958, 1963, 1965 og 1974. I 2013 rykket Skeid Fotball opp fra 3. divisjon.

Andre idrettsgrener

Skeid har hatt bandy på programmet siden 1930 og ble seriemestre i 1988/89-sesongen. Skihopperen Alf Andersen, som vant gull under OL i St. Moritz i 1928, representerte Skeid en periode.
Gwangjus undergrunnsbane

Linje 1

Gwangjus bymyndighet har lansert planer for å utvide linje 1 sørover til Hwasun og nordover til Naju.

Linje 2, 3, 4 og 5

Den opprinnelige planen for utbygging av byens undergrunnsbanenett fra 2002 baserte seg på fem linjer, hvorav den første etter planen skulle åpne til Fotball-VM 2002, men ble utsatt til 2004. Hovedplanen er at dagens ene linje skal utvides med fem linjer. Linje 2 skulle etter planen åpne i 2008, men er utsatt flere år. Opprinnelig tenkte en denne som en ringbane, men nå virderes også en forbindelse fra sør og nordøstover med et kryssningspunkt med linje 1. Linje 3 blir en ringbane mot nordvest, linje 4 blir ogsaå en ringbane, mens linje 5 vil gå fra sentrum og til de nordvestre forstedene.
Althorn

Althorn er et musikkinstrument blant messingblåseinstrumentene. Althornet er helst er stemt i Ess/Eb og har tre ventiler. Det ser ut som en liten tuba eller et lite eufonium. Althornet oppstod på 1830-tallet i Østerrike. Den første delen av ordet kommer opprinnelig av det latinske ordet «altus» som betyr høy.
Althornet brukes mest i brassband, men er også å finne i symfoniorkester og skolekorps.
Rhaphidopsis

Utseende

Middelsstore trebukker, oftest svarte, ofte med gule tegninger.

Levevis

Som de fleste andre trebukker borer larvene i ved.

Utbredelse

Slekten er utbredt i det sørlige og østlige Afrika.
Plastposen

Handling

Filmen er en typisk forviklingskomedie. Reinert går ut en morgen for å kaste søppelposen sin. Samtidig ranes en bank i nabolaget. Plastposen kommer i veien for både ranerne og politimannen som jager dem, og skaper dermed en hel del forviklinger og misforståelser.
Ältaren

Ältaren er en innsjø i den nordlige delen av Flen kommune i landskapet Södermanland, Sverige. Innsjøen ligger ca 27 km nord for tettstedet Flen, og ca 22 km sør for Strängnäs. Riksväg 55 passerer inntil innsjøen, med en tilhørende rasteplass. Deler av innsjøen er for nakenbading.
Folketellingen i Russland 2010

Folketellingen i Russland 2010 (Всеросси́йская пе́репись населе́ния 2010 го́да) er den første folketellingen i Russland siden 2002, og den andre siden Sovjetunionens fall.

Gjennomføring

Forberedelser til folketellingen startet i 2007, og de fleste steder fant folketellingen sted mellom 14. og 25. oktober.
Kraftig regnfall den 16. oktober førte til så kraftige oversvømmelser at folketellingen ble tellingen utsatt fem dager i Tuapse-regionen og to dager i Apsjeronsk. I enkelte vanskelig tilgjengelige områder ble tellingen gjort mellom 1. april og 20. desember.
I Sibir valgte mangre russere å fylle inn «siberer» i feltet for nasjonalitet, noe som fikk Michael Bohm i The Moscow Times til å foreslå at nasjonalitet burde fjernes fra russiske pass.

Resultater

Foreløpige resultater publisert i april 2011 viste at Russlands befolkning er 142 905 200 en nedgang på 2,6% siden folketellingen i 2002. De endelige resultatene ventes ikke klare før i fjerde kvartal 2013.
Charlotte Amalie av Danmark og Norge

Bakgrunn

Hun var datter av landgreve Vilhelm VI av Hessen-Kassel og Hedvig Sophie av Brandenburg, og var oppdratt i den kalvinistisk-reformerte tro, som hun beholdt hele livet.

Dronning

Dronning Charlotte Amalie var særlig avholdt både av folket og ved hoffet for sin vennlighet. I en tid der de kongelige og hoffet gjerne snakket tysk, er hun også husket for sin levende interesse for det danske språket. Under krigen mot svenskene utviste hun stort mot da Karl XII nærmet seg København med sine tropper.
Hun var kalvinist og fikk sammen med de danske gesandter i Versailles gjennomtrumfet løslatelsen av protestantiske fanger, tilbakelevering av deres formuer og familiesammenføring i Danmark. Hun var ved korrespondanser og personlige møter utrettelig i å forsvare sine trosfeller i og utenfor Frankrike, selv om Frankrike og Danmark hadde en forsvarsallianse i en del av hennes regjeringstid. Hun lot oppføre Reformert kirke i København for sine franske og tyske trosfeller. 
Hun fikk syv barn, blant annet den senere kong Frederik IV.
Hovedstaden på De amerikanske Jomfruøyer, Charlotte Amalie, er oppkalt etter henne. Det samme er slottet Charlottenborg i København.
Manuel Vázquez Montalbán

Trivia

Montalbán var, som sin romanhelt Carvalho, en kjent gastronom. Enkelte av bøkene hans inneholder også matoppskrifter.
Lars Brandstrup

Biografi

Brandstrup ble født i Horten. Hans danske far, dekorasjonsmaler Niels Brandstrup flyttet med familien til København i 1919, og Brandstrup vokste opp i Danmark. I perioden 1941–46 utga han tidsskriftet Ungdom i dag. Han skrev dessuten om ungdoms-saker i Politiken. Han kom til Norge i 1947 på oppdrag for organisasjonen World Friendship Association, og bosatte seg fast i landet fra 1950. 
I 1966 etablerte han sammen med sin bror Niels Galleri F 15 i Moss; Galleriet ble startet i en nedlagt fabrikkbygning på adressen Fossen 15, derav navnet. I 1967 flyttet galleriet til sin nåværende adresse, Alby gård på Jeløy, hvor det etterhvert ble en stor suksess. 
For sin innsats for kunstformidling i Norge ble han belønnet med Moss bys kulturpris, Østfold fylkes kulturpris, Norsk kulturråds ærespris, St. Olavs Orden, Nordstjerneordenen og Dannebrogordenen. Som pensjonist startet han i 1985 i Galleri Brandstrup i Moss. En byste av ham, utført av Nils Aas, står på Alby gård.
Åslaug Haga

Bakgrunn, utdanning og første møte med politikken

Hun er cand. mag. med grunnfag i sosiologi, mellomfag statsvitenskap og mellomfag i historie, og begynte å jobbe i Utenriksdepartementet (UD) i 1985, der hun fullførte aspirantkurset. Foruten stillinger ved UD i Oslo, fikk hun uteposteringer ved FN i New York og senere ved ambassaden i New Delhi i India. Haga har også en kort periode arbeidet som IT-rådgiver. Hennes første politiske stilling var som politisk sekretær for bistandssaker i Utenriksdepartementet fra 1. januar 1989 til 1. januar 1990, i Jan P. Syses regjering.
Etter to år som medlem av Ås kommunestyre (1995–1997),  var Haga statssekretær i Utenriksdepartementet fra 1997 til 1999 i Kjell Magne Bondeviks første regjering, samt statssekretær ved Statsministerens kontor i 1999. Hun ble også statsråd første gang i 1999, da hun overtok som kulturminister etter Anne Enger. Haga var kulturminister i kun fem måneder, fram til den første Bondevik-regjeringens avgang i mars 2000, som følge av statsministerens kabinettsspørsmål i «gasskraftsaken».
Haga er datter av Hans Haga, mangeårig leder av Norges Bondelag. Hun er gift med den norske diplomaten Bård Hopland.

Leder av Senterpartiet og rødgrønn regjering

Fra 2003 til 2008 var Åslaug Haga leder av Senterpartiet, etter å ha vært nestleder i partiet i hele ledertiden til Odd Roger Enoksen fra 1999 til 2003. Fra hun overtok som leder og fram til 2005, delte Haga lederskapet med Marit Arnstad, som ble valgt til parlamentarisk leder for Senterpartiet.
Haga var en drivkraft i arbeidet med å danne en flertallsregjering mellom Senterpartiet, Arbeiderpartiet og Sosialistisk Venstreparti i 2005. Hun var Kommunal- og regionalminister i Jens Stoltenbergs andre regjering fra 2005 til 2007, og Olje- og energiminister mellom 2007 og 2008.

Avgang som statsråd og livet etter politikken

På Senterpartiets landsstyremøte 11. april 2008 opplyste Haga at hun ønsket å gå av som partileder på landsmøtet i 2009. Hun ville heller ikke ta gjenvalg som stortingsrepresentant, men åpnet for å sitte i regjeringen. Haga fattet etter eget utsagn avgjørelse om dette allerede sommeren 2007. Avgangen som partileder ble imidlertid fremskyndet: 19. juni 2008 bekjentgjorde Haga at hun gikk av både som statsråd og som leder for Senterpartiet av helsemessige årsaker, etter å ha fått betydelig kritikk i mediene i forbindelse med en ulovlig oppført brygge på familiens landsted på Stryn og regelbrudd ved utleie av et stabbur hjemme på gården i Ås i Akershus. 
Etter stortingsvalget i 2009, der hun gikk ut av norsk politikk, gav hun ut romanen I de innerste sirkler, som mange ser på som et ikke altfor godt maskert oppgjør med ikke minst lederstilen til statsminister Jens Stoltenberg. Fra 2009 til 2010 var Haga prosjektdirektør for fornybar energi i Norsk Industri.
Fra januar 2011 er Åslaug Haga generalsekretær for Stiftelsen Norsk Luftambulanse i Drøbak. I oktober 2012 ble det kjent at Haga blir den nye direktøren for Global Crop Diversity Trust. Fra april 2016 er Åslaug Haga styreleder ved Institutt for fredsforskning (PRIO).
Maksimum break

Maksimum break er et uttrykk som brukes i snooker når en spiller har oppnådd det maksimale antall poeng som kan scores i løpet av et parti (frame).
Normalt er det maksimale antall poeng som kan oppnås 147 (15 røde, 15 sorte og deretter de seks fargede kulene). Ronnie O'Sullivan er spilleren som har flest maksimum breaks i karrieren med 15, Stephen Hendry er på andreplass med 11. Steve Davis var den første som klarte et maksimum break i en offisiell TV-sendt turnering i 1982 og året etter i 1983, ble Cliff Thorburn den første som klarte et maksimum break i VM. Det har kun skjedd en gang at man har hatt to maksimum breaks i en rangeringsturnering. Det var i VM 2008 med Ronnie O'Sullivan og Allister Carter.
De fem raskeste maksimum break i historien har Ronnie O'Sullivan, det raskeste på 5 minutter og 20 sekunder. Dette skjedde i VM i 1997. James Wattana har den sjette raskeste 147-serien med 7 minutter og 9 sekunder fra 1992.
I profesjonelle turneringer er det vanlig med store pengepremier for den spilleren som klarer å gjøre et maksimum break. Frem til 2010/2011-sesongen var det vanlig i VM med £147 000 i premie for maksimum break.

Maksimum break over 147

Dersom en spiller gjør et feilstøt mens alle de 15 røde kulene fremdeles er på bordet slik at det blir dømt free ball, kan dette gi mulighet for å oppnå mer enn 147 poeng. Den innkommende spilleren kan da nominere en fritt valgt kule av annen farge som rød, og dersom han senker denne, kan han senke en farget ball, før han spiller på de resterende 15 røde. Dette gjør at en spiller kan senke 16 røde og 16 sorte før han senker de seks fargede. Teoretisk kan man da få 155 poeng.
Den eneste spilleren som har klart over 147 i en offisiell turnering er Jamie Burnett som klarte 148 i 2004. Tony Drago fikk 149 poeng i en uoffisiell turnering i 1998 og dette er registrert som verdensrekord i Guinness rekordbok. Jamie Cope skal ha klart 155 poeng på trening i 2005.
Mellafjorden

Mellafjorden (også kalt Midtre Torskefjorden; nordsamisk: Gaska-Dorskavuotna) er en fjord på østsida av Kvaløya i Kvalsund kommune i Finnmark. Fjorden har innløp mellom Kalvikneset i nord og Holmeneset i sør og strekker seg én kilometer vestover til gården i enden av fjorden.
Fjorden er 68 meter på det dypeste, helt ytterst i fjorden.